PAKALPOJUMA LĪGUMS Nr.__________ (PROJEKTS)

	Talsi
	Līguma datums ir pēdējo pievienotā droša
elektroniskā paraksta laika zīmoga datums



Talsu novada pašvaldība, reģistrācijas Nr. 90009113532, tās _______________ personā, kura darbojas saskaņā ar _______________________(turpmāk – Apdrošinājuma ņēmējs), no vienas puses, un
____________________, reģistrācijas Nr. ____________, tās __________ personā, kurš / - a darbojas saskaņā ar______________ (turpmāk – Apdrošinātājs), no otras puses, (turpmāk abi kopā vai atsevišķi saukti arī Puses/Puse),
pamatojoties uz iepirkuma ar identifikācijas Nr. TNP 2023/98 “Talsu novada pašvaldības darbinieku veselības apdrošināšana” (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets
1.1. Apdrošinātājs apņemas veikt Apdrošinājuma ņēmēja darbinieku (turpmāk – Darbinieki) veselības apdrošināšanu, bet Apdrošinājuma ņēmējs iegādājas saviem Darbiniekiem veselības apdrošināšanu saskaņā ar Līguma pielikumu Nr.1 „Tehniskā specifikācija un tehniskais piedāvājums”, Līguma pielikumu Nr.2 „Veselības apdrošināšanas programma” un Līguma pielikumu Nr.3 „Apdrošināšanas polise un tās pielikumi”, kas ir Līguma neatņemamas sastāvdaļas. Apdrošinātājs izsniedz Apdrošinājuma ņēmējam veselības apdrošināšanas polisi, turpmāk – Polise, kas kļūst par Līguma neatņemamu sastāvdaļu un apliecina apdrošināšanas līguma noslēgšanu. Par Līguma neatņemamu sastāvdaļu uzskatāma arī Iepirkuma nosacījumi un Apdrošinātāja sniegti skaidrojumi Iepirkuma norises laikā par tā piedāvājuma saturu (ja attiecināms).
1.2. Līguma darbības vieta ir Latvijas Republika.

2. Apdrošināšanas prēmija
2.1. Apdrošināšanas prēmija par vienu apdrošināšanas periodu saskaņā ar Līguma pielikumu Nr.1 un Nr.2 vienam Darbiniekam ir EUR _____ (__ euro un ____ centi).
2.2. Kopējā prēmija no Apdrošinājuma ņēmēja līdzekļiem par visiem Darbiniekiem polises sākuma datumā ir EUR _____ (______).  

3. Norēķinu kārtība
3.1. Apdrošinājuma ņēmējs apdrošināšanas prēmiju maksā Apdrošinātājam ar pēcapmaksu četros maksājumos, reizi ceturksnī - 15 (piecpadsmit) kalendāro dienu laikā pēc apdrošināšanas pakalpojuma piegādes un rēķina iesniegšanas.
3.2. Apdrošinātājs un Apdrošinājuma ņēmējs 1 (vienu) reizi mēnesī veic pievienoto un izslēgto apdrošināto personu salīdzināšanu.
3.3. Puses apņemas 1 (viena) mēneša laikā pēc Polises darbības termiņa beigām veikt galīgo norēķinu.

4. Apdrošināšanas polišu noformēšana
4.1. Pēc Līguma noslēgšanas Apdrošinājuma ņēmējs 3 (trīs) darba dienu laikā iesniedz Apdrošinātājam Darbinieku sarakstu elektroniskā veidā. Darbinieku sarakstā tiek norādīts Darbinieku skaits, Darbinieku vārdi, uzvārdi un personas kodi, šis saraksts kļūst par Apdrošināšanas polises neatņemamu sastāvdaļu.
4.2. Apdrošinātājs, ne vēlāk kā 7 (septiņu) darba dienu laikā, bet ne vēlāk kā līdz Polises spēkā stāšanās datumam, pēc apdrošināmo darbinieku saraksta saņemšanas elektroniskā veidā, izsniedz Apdrošinājuma ņēmējam Polisi. Polise kļūst par Līguma neatņemamu sastāvdaļu un stājas spēkā no ________ un ir spēkā līdz _________.
4.3. Vienlaicīgi ar Polisi Apdrošinātājs Apdrošinājuma ņēmējam izsniedz Darbinieku individuālās veselības apdrošināšanas dokumentu kopumu, kas sastāv no personalizētas apdrošināšanas kartes (turpmāk – Karte), Apdrošinātāja veselības apdrošināšanas noteikumiem un apdrošināšanas programmas apraksta.

5. Apdrošinātāja un Apdrošinājuma ņēmēja tiesības un pienākumi
5.1. Apdrošinājuma ņēmējs apņemas:
5.1.1. ievērot Līgumā minētos noteikumus;
5.1.2. veikt apdrošināšanas prēmijas maksājumus saskaņā ar Apdrošinātāja iesniegtiem rēķiniem Līguma 4.punktā noteiktajā kārtībā un termiņā;
5.1.3. informēt Darbiniekus par to, ka viņi tiek apdrošināti, kā arī par to, uz kādiem nosacījumiem viņi tiek apdrošināti;
5.1.4. iesniegt Apdrošinātājam elektroniskā veidā (Excel formātā) apdrošināmo Darbinieku sarakstu ne vēlāk kā 3 (trīs) darba dienu laikā pēc Līguma noslēgšanas;
5.1.5. līguma darbības laikā ne retāk kā 1 (vienu) reizi mēnesī līdz 20.datumam rakstiski informēt Apdrošinātāju par izmaiņām Darbinieku sastāvā, iesniegt Apdrošinātājam sarakstu ar darbiniekiem, kas jāpievieno apdrošināšanas līgumam un darbiniekiem, kas no līguma jāizslēdz, ja attiecīgajā mēnesī tādi ir.
5.2. Apdrošinātājs apņemas:
5.2.1. izsniegt Apdrošinājuma ņēmējam apdrošināšanas polisi/polises un Kartes atbilstoši Apdrošinājuma ņēmēja iesniegtajam Darbinieku sarakstam 7 (septiņu) darba dienu laikā pēc 5.1.4. punktā minētā saraksta saņemšanas. Karte ir dokuments, kas apliecina, ka Darbinieka labā ir noslēgts apdrošināšanas Līgums;
5.2.2. ne retāk kā vienu reizi mēnesī izsniegt Apdrošinājuma ņēmējam apdrošināšanas polises pielikumus, kas atspoguļo izmaiņas apdrošināto darbinieku sastāvā atbilstoši 5.1.5. punktā minētajam sarakstam, un Kartes attiecīgajā mēnesī pievienotajiem Darbiniekiem 5 (piecu) darba dienu laikā pēc 5.1.5. punktā minētās informācijas saņemšanas; 
5.2.3. nodrošināt veselības aprūpes pakalpojumu saņemšanu Līgumā paredzētajā apjomā līgumorganizācijās (norēķinoties tiešsaistē), kā arī ārstniecības iestādēs, kas nav līgumorganizācijas – pēc atlīdzības pieteikumu un maksājuma dokumentu saņemšanas;
5.2.4. nodrošināt dokumentu pieņemšanu apdrošināšanas atlīdzības izmaksai:
5.2.4.1. pa pastu uz adresi: ____;
5.2.4.2. pa e-pastu: ____ 
5.2.4.3. īpaši šim nolūkam paredzētā interneta vietnē;
5.2.4.4. iesniegt apdrošinātājam personīgi sabiedrības (vai sabiedrības filiāles) adresē _________.
5.2.5. izmaksāt apdrošināšanas atlīdzību par veselības aprūpes pakalpojumiem, par kuriem apdrošinātā persona ir norēķinājusies no personīgajiem līdzekļiem, ne vēlāk kā 7 (septiņu) darba dienu laikā no visu dokumentu saņemšanas brīža un lēmuma pieņemšanas par apdrošināšanas atlīdzības izmaksu un 5 (piecu) darba dienu laikā no visu dokumentu saņemšanas brīža un lēmuma pieņemšanas par apdrošināšanas atlīdzības izmaksu, ja apdrošināšanas atlīdzība pieteikta elektroniski;
5.2.6. veicot izmaiņas apdrošināto sarakstā, nodrošināt šādus nosacījumus:
5.2.6.1. iekļaujot jaunu apdrošināmo personu, apdrošinājuma summa un pakalpojumu limiti netiek samazināti un ir saņemami pilnā apmērā;
5.2.6.2. izslēdzot personu no apdrošināto saraksta neizmantotā apdrošināšanas prēmija tiek aprēķināta proporcionāli pa mēnešiem (dienām), reizinot gada apdrošināšanas prēmiju ar neizmantoto apdrošināšanas mēnešu (vai dienu) skaitu līdz Līguma darbības termiņa beigām un dalot ar 12 (365, ja īstermiņa prēmija tiek aprēķināta pa dienām). Izmaksāto apdrošināšanas atlīdzību summa neietekmē atmaksājamās apdrošināšanas prēmijas apjomu;
5.2.6.3. Līguma darbības laikā izslēgto Darbinieku neizmantoto, bet apmaksāto apdrošināšanas prēmijas daļu Apdrošinātājs ietur kā avansu turpmākajiem apdrošināšanas prēmijas maksājumiem;
5.2.6.4. par izmaiņu veikšanu netiek aprēķināti un ieturēti administratīvie izdevumi;
5.2.6.5. ja Darbinieks pārtrauc darba attiecības ar Apdrošinājuma ņēmēju un vēlas saglabāt apdrošināšanas segumu līdz apdrošināšanas perioda beigām, tas atlikušo prēmijas maksājumu sedz no personīgajiem līdzekļiem. 
5.2.7. sniegt informāciju 10 (desmit) dienu laikā pēc Apdrošinājuma ņēmēja pieprasījuma par kopējo izmantoto pakalpojumu apjomu (apdrošināto darbinieku skaitu, apdrošināšanas gadījumu skaitu, izmaksātajām atlīdzībām, pieteikto un izmaksāto atlīdzību attiecību pret iemaksāto apdrošināšanas prēmiju (procentos), kā arī detalizētu atskaiti par izmaksātajām apdrošināšanas atlīdzībām atsevišķi katrā apdrošināšanas programmas veidā, norādot personu skaitu, kas izmantojušas apdrošināšanas pakalpojumus, un procentuālo īpatsvaru no programmas visām izmaksām un citu tamlīdzīgu informāciju;
5.2.8. sniegt visu nepieciešamo informāciju un konsultēt jautājumos, kas saistīti ar Apdrošinātāja piedāvātajiem veselības apdrošināšanas pakalpojumiem.

6. Līguma spēkā stāšanās, tā grozīšanas, papildināšanas un izbeigšanas kārtība
6.1. Līgums stājas spēkā tā parakstīšanas dienā, kas sakrīt ar Līguma datumu, un ir spēkā visā Latvijas Republikas teritorijā, darbojas 24 (divdesmit četras) stundas diennaktī, un tiek slēgts uz Līguma pielikuma Nr.3 „Apdrošināšanas polise un tās pielikumi” darbības laiku, kas ir 12 (divpadsmit) mēneši.
6.2. Līguma darbības laikā Apdrošinātājam nav tiesību bez Apdrošinājuma ņēmēja tiešas un rakstiskas piekrišanas grozīt, mainīt vai papildināt spēkā esošos apdrošināšanas noteikumus, kā arī citādi pasliktināt Apdrošinājuma ņēmēja apdrošināšanas nosacījumus. Šis nosacījums nav attiecināms uz līguma organizāciju saraksta vai sniegto pakalpojumu klāsta paplašināšanu un uzlabošanu, bet šo pasākumu ieviešana nevar būt par pamatu prasījumam palielināt apdrošināšanas prēmijas apjomu vai mainīt tās maksāšanas kārtību.
6.3. Ja Līguma darbības laikā Apdrošinātājs ir pilnībā izpildījis savas saistības attiecībā pret Darbinieku, izmaksājot apdrošināšanas summu pilnā apmērā, tad par to tiek elektroniski 10 (desmit) kalendāro dienu laikā paziņots Darbiniekam.
6.4. Apdrošinājuma ņēmējs var izbeigt Līgumu pirms termiņa, ja Apdrošinātājs nepilda vai nepienācīgi pilda jebkuru Līguma nosacījumu vai iesniegtā iepirkuma piedāvājuma punktu un pēc rakstiska brīdinājuma saņemšanas no Apdrošinājuma ņēmēja savu saistību neizpildi nav novērsis 5 dienu laikā. Par Līguma pirmstermiņa izbeigšanu Apdrošinājuma ņēmējs paziņo Apdrošinātājam rakstiski vienu mēnesi iepriekš. Apdrošinātājs un Apdrošinājuma ņēmējs norēķinās par sniegtajiem pakalpojumiem uz Līguma pirmstermiņa izbeigšanas dienu. Apdrošinātājs 30 kalendāro dienu laikā pēc Līguma pirmstermiņa izbeigšanas atmaksā Apdrošinājuma ņēmējam neizmantoto apdrošināšanas prēmiju par laika periodu līdz polises darbības beigām, neņemot vērā administratīvos izdevumus un izmaksātās apdrošināšanas atlīdzības.
6.5. Pusēm ir tiesības nekavējoties vienpusēji atkāpties no Līguma izpildes un izbeigt Līguma darbību pirms termiņa, par to rakstiski informējot otru Pusi, neatlīdzinot otrai pusei zaudējumus, nemaksājot līgumsodu, soda naudu, nokavējuma procentus un citus tamlīdzīgus maksājumus,  ja Līgumu nav iespējams izpildīt tādēļ, ka ir piemērotas starptautiskās sankcijas, ieskaitot Apvienotās Karalistes noteiktās sankcijas, vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.6. Neizdevīgums, pārmērīgi zaudējumi, būtiskas nelabvēlīgas izmaiņas tirgū, izpildes grūtības un citi līdzīgi apstākļi nevar būt par pamatu Līguma izbeigšanai no Apdrošinātāja puses.
6.7. Jebkuri grozījumi Līgumā un jebkuri papildinājumi pie Līguma būs spēkā tikai tad, kad tie tiks izteikti rakstveidā un būs abu Pušu parakstīti.
6.8. Visi Līguma pielikumi, kā arī visas Līguma ietvaros rakstiski noformētās un abu Pušu parakstītās izmaiņas un papildinājumi ir neatņemamas Līguma sastāvdaļas.
6.9. Ja rodas pretrunas starp Apdrošināšanas nosacījumiem un Līgumu, tad noteicošais ir Līgums un tā pielikumi.
7. Citi noteikumi
7.1. Strīdus, kas radušies Līguma izpildes laikā, Puses risina savstarpēju sarunu ceļā. Gadījumā, ja domstarpības sarunu ceļā atrisināt neizdodas, strīds tiks risināts saskaņā ar spēkā esošiem Latvijas Republikas normatīvajiem aktiem Latvijas Republikas tiesā.
7.2. Līgums ir sagatavots latviešu valodā uz  4 (četrām) lapām un pielikumiem 2 (divos) eksemplāros ar vienādu juridisku spēku. Viens no eksemplāriem glabājas pie Pasūtītāja, otrs – pie Izpildītāja. 
(vai)[footnoteRef:1] [1:  Jānorāda viens no variantiem. Liekais jāizdzēš.] 

Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abiem Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.
7.3. Katra Puse ir atbildīga par Līguma pienākumu savlaicīgu un pienācīgu izpildi. Vainas pakāpes un zaudējumu atlīdzības noteikšanai piemērojami Civillikuma noteikumi.
7.4. Līguma izpildi koordinējošā persona no Apdrošinājuma ņēmēja puses ir __.
7.5. Līguma izpildi koordinējošā persona no Apdrošinātāja puses ir: ___.
7.6. Līguma pielikumi ir tā neatņemama sastāvdaļa:
7.6.1. pielikums Nr.1 „Tehniskā specifikācija/Tehniskais piedāvājums”;
7.6.2. pielikums Nr.2 „Veselības apdrošināšanas programma”;
7.6.3. [bookmark: _GoBack]pielikums Nr.3 [..]

8. Pušu rekvizīti un paraksti

	APDROŠINĀJUMA ŅĒMĒJS:
	APDROŠINĀTĀJS:

	Talsu novada pašvaldība
Reģ. Nr. 90009113532
Juridiskā adrese: Kareivju iela 7, Talsi, 
Talsu novads, LV-3201
E-pasts: pasts@talsi.lv
Banka: A/S SEB banka
Konta Nr. LV49UNLA0028700130033
Kods: UNLALV2X    

